Raúl González

Raúl González Blanco, poznatiji jednostavno kao Raúl, španski je nogometaš; igra na poziciji napadača, a trenutno je član New York Cosmosa. Najveći dio karijere proveo je u madridskom Realu, čiji je najbolji strijelac u historiji. Triput je osvojio UEFA-inu Ligu prvaka i treći je najbolji strijelac ovog takmičenja u historiji sa 71 golom iza Lionela Messija i Cristiana Ronalda. Napustio je Real 25. jula 2010. postigavši 323 gola u 741 utakmici (u svim takmičenjima)."Emotional Raul leaves Real Madrid" , ESPN Soccernet, 26. 7. 2010."Real confirm Raul's Bernabeu departure" , RTÉ Sport, 26. 7. 2010."Real Madrid confirm Raul exit" , ESPN Soccernet, 25. 7. 2010.

 Klupska karijera 
 Omladinske godine 
Karijeru je počeo u malom lokalnom klubu San Cristóbal de los Ángeles (južno predgrađe Madrida). Tu su ga uočili skauti Atlética i doveli ga u svoje redove. S njima je Raúl osvojio kadetsko prvenstvo Španije. Nakon što je predsjednik kluba Jesús Gil zbog rezanja troškova donio odluku da se zatvori Atléticova omladinska akademija, Raúl je prešao u kadete Reala. Naredne sezone prebačen je u Omladinski C tim, iz kojeg je dalje napredovao u Omladinski B i Omladinski A tim.

 Real Madrid 
mini|upright|lijevo|215px|Raúl u El Clásicu 2007.
Profesionalnu karijeru počeo je u sezoni 1994/1995, u Real Madridu C. Tu je u samo 7 utakmica postigao 13 golova, pa ga je tadašnji trener Reala Jorge Valdano odmah prebacio u prvi tim, u kojem je zamijenio legendarnog Butragueña. Sa 17 godina i 124 dana postao je najmlađi igrač prvog Realovog tima u historiji (ovaj je rekord kasnije srušio Alberto Rivera krajem iste sezone), a 29. oktobra 1994. na gostovanju kod Reala Zaragoze asistirao je za gol Ivánu Zamoranu, impresioniravši svestranom igrom i najavivši Butragueñov odlazak iz kluba. Već sljedeće sedmice, u debiju pred domaćom publikom, postigao je svoj prvi seniorski gol u svojoj drugoj profesionalnoj utakmici, i to upravo protiv Atlética, u ljutom gradskom derbiju. Ustalivši se u prvom timu u svojoj prvoj sezoni u klubu, pomogao je Realu da osvoji prvenstvo Španije te sezone.

S Realom je osvojio i prvenstva u sezonama 1996/97 (postigavši 21 gol), 2000/01 (24 gola) i 2002/03 (16 golova; u jednom dijelu ove sezone nije nastupao zbog oporavka od upale slijepog crijeva). U periodu od 1998. do 2002. Raúl je s Realom osvojio i 3 trofeja Lige prvaka (1998, 2000, 2002). Većinu ovog vremena Raúl je u napadu odlično sarađivao s Fernandom Morientesom (kasnije i s Ronaldom). Preuzeo je kapitensku traku 2003. nakon što je iz kluba otišao Fernando Hierro i nosio ju je sve do prelaska u Schalke. Iako je nastupio u 2 finala Kupa kralja (2002, kad je bio i strijelac, te 2004), nikad nije podigao taj trofej.

mini|210px|Raúl u utakmici Lige prvaka protiv Zenita iz St. Peterburga
Postao je prvi igrač s 50 golova u Ligi prvaka kad je 28. septembra 2005. bio strijelac u pobjedi 2-1 protiv Olympiakosa"Fifty not out for Raul Gonzalez" , The Hindu, 30. 9. 2005., a također je na 2. mjestu po broju utakmica u ovom takmičenju, odmah iza Ryana Giggsa. Osim toga, prvi je igrač koji je bio strijelac u 2 finala Lige prvaka (protiv Valencije na Stade de Franceu 2000. i protiv Bayera iz Leverkusena na Hampden Parku 2002). Kasnije su istu stvar uspjeli postići Samuel Eto'o (protiv Arsenala 2006. i protiv Manchester Uniteda 2009) i Messi (također 2009. i 2011. protiv istog kluba).

Raúl se odlikuje po tome što u 17-ogodišnjoj karijeri nikad nije dobio crveni karton; štaviše, u prvih 13 sezona dobio je samo 19 žutih kartona."The captain hasn't been booked in two and a half years" (Raúl, a gentleman of fair play), RealMadrid.com, 24. 4. 2007. 11. novembra 2008. postigao je svoj 300. gol u Realovom dresu (u svim takmičenjima) het-trikom u Kupu kralja protiv Real Unióna (Real Madrid je dobio utakmicu 4-3, ali je Real Unión ukupnim rezultatom 6-6 ipak prošao dalje zbog više golova u gostima)."Raúl alcanza los 300 goles" , RealMadrid.com, 12. 11. 2008  Ukupno je za Real postigao 323 gola, srušivši dugogodišnji klupski rekord od 227 (koji je držao Alfredo di Stéfano) golom iz voleja protiv Sportinga iz Gijóna 15. februara 2009. Također je najbolji strijelac od aktivnih igrača u historiji La Lige sa 228 golova i nalazi se na 4. mjestu vječne liste strijelaca (ispred njega su samo Messi, Telmo Zarra i Hugo Sánchez).

2008. godine Raúlu i njegovom dugogodišnjem saigraču, Ikeru Casillasu, dodijeljeni su "doživotni" ugovori s Realom (čiji su uvjeti određivali da će svake godine biti obnavljani dokle god njih dvojica odigraju svaki po 30 utakmica u sezoni)."Raul and Casillas commit to Real" , FIFA.com, 14. 2. 2008. 23. septembra 2009. Raúl se po broju nastupa za Real u La Ligi izjednačio s još jednom Realovom legendom, Manuelom Sanchísom (523)"Sanchis comments on Raul's record" , RealMadrid.com, 4. 9. 2009.; na kraju je došao do brojke od 550 utakmica u Realovom dresu, a po broju nastupa u La Ligi nalazi se na 2. mjestu, odmah iza Andonija Zubizarrete, koji ima 622."Raúl mit Einsatzrekord", Transfermarkt.de, 24. 9. 2009. 

mini|upright|lijevo|210px|Raúl u svom posljednjem nastupu za Real Madrid protiv Reala Zaragoze
Posljednji kontakt s loptom u Realovom dresu prije no što ga je povreda udaljila s terena do kraja te sezone bio je 24. aprila 2010. kad je postigao vodeći gol u pobjedi 1-2 protiv Reala Zaragoze, na istom stadionu na kojem je prije 16 godina debitirao u španskom prvenstvu. Gol je pao u 50. minuti nakon što je Raúl, koji je i sam u 15. minuti zamijenio Rafaela van der Vaarta, signalizirao da ne može odigrati utakmicu do kraja i već se pripremao da umjesto njega uđe Benzema. No samo minutu prije te izmjene Real je krenuo u kontranapad. Iako se Raúl više "vukao" po terenu nego što je trčao, dovukao se u 16-erac i ugurao loptu u mrežu nakon asistencije Cristiana Ronalda."Real maintain pressure at summit", ESPN Soccernet, 24. 4. 2010.

Nakon što je ostatak sezone proveo oporavljajući se od ove povrede, Real je 25. jula 2010. potvrdio da će Raúl napustiti klub, dan nakon što je Guti potvrdio da i on odlazi iz Reala nakon 15 godina. Iako je novi Realov trener José Mourinho želio da Raúl ostane, sam Raúl nije želio provesti narednu sezonu kao Mourinhov treći ili četvrti izbor za napadača i mislio je da je bolje da ode iz Reala jer je još uvijek mogao prikazati dobre igre u drugom klubu.

 Schalke 04 
mini|110px|desno|Raúl u Schalkeovom dresu

28. jula 2010. Raúl je potpisao dvogodišnji ugovor sa Schalkeom, čiji je trener Magath pozdravio ovaj transfer, izjavivši za klupsku web-stranicu: "To je velika vijest za Schalke 04; zadovoljan sam što smo uspjeli dovesti takvog izvrsnog igrača i napadača svjetske klase u Schalke i Bundesligu.""Raul signs for Schalke" , FIFA.com, 28. 7. 2010. Prvi gol za novi klub postigao je već u svojoj prvoj utakmici 1. augusta 2010. u pobjedi 3-1 u finalu njemačkog LIGA total! Cupa protiv Bayerna. Naredne sedmice, tačnije, 7. augusta, Raúl je imao službeni debi, i to u njemačkom Superkupu, također protiv Bayerna, koji se ovog puta revanširao, pobijedivši 2-0. Bundesligaški debi imao je 21. augusta, u porazu 2-1 od HSV-a"Van Nistelrooy brace sinks Schalke" , ESPN Soccernet, 21. 8. 2010., a bundesligaški prvijenac postigao je 25. septembra u remiju 2-2 protiv Borussije iz Mönchengladbacha, i to izjednačujući gol u 87. minuti."Raul rescues Schalke late on" , ESPN Soccernet, 25. 9. 2010. Nakon nešto mirnijeg starta vratio se u golgetersku formu 5. novembra sa dva gola u pobjedi 3-0 protiv St. Paulija, a 20. novembra postigao je svoj prvi bundesligaški het-trik u pobjedi 4-0 protiv Werdera iz Bremena. 18. decembra postigao je drugi het-trik u pobjedi 3-0 protiv Kölna.

Bio je strijelac još jednog ključnog gola u polufinalu Njemačkog kupa protiv Bayerna 2. marta 2011, kad je Schalke slavio 0-1 na Allianz Areni i tako se nakon 6 godina pauze plasirao u finale, gdje ih je čekao drugoligaš MSV Duisburg. Raúl, koji nikad nije osvojio Kup kralja u Španiji, sa Schalkeom je konačno došao do pandanskog trofeja u Njemačkoj nakon uvjerljive pobjede u finalu od 5-0 na Olimpijskom stadionu u Berlinu, što je i njegov prvi trofej s novim klubom. Dva mjeseca nakon ovog trofeja stigao je još jedan, ovaj put u Superkupu protiv prvaka, Borussije iz Dortmunda.

U UEFA-inim takmičenjima Raúl je treći najbolji strijelac u historiji sa 73 gola. Od toga je 71 postigao u Ligi prvaka (66 za Real i 5 za Schalke), a preostala 2 (za Real) u UEFA Superkupu 2000, odnosno Interkontinentalnom kupu 1998 godine. 22. oktobra 2010. postigao je 2 gola protiv Hapoela iz Tel Aviva, čime se izjednačio na 1. mjestu liste strijelaca u evropskim takmičenjima s legendarnim Gerdom Müllerom, a rekord je srušio 15. februara 2011, postigavši ključni gol u gostima u 1/8 finala Lige prvaka protiv Valencije (1-1). U četvrtfinalu protiv milanskog Intera postigao je 2 gola, po 1 u obje utakmice (2-5 na San Siru i 2-1 u Veltins-Areni). Tako je Schalke prvi put u svojoj historiji ušao u polufinale Lige prvaka, ali je u njemu bolji bio Manchester United (0-2 u Gelsenkirchenu i 4-1 na Old Traffordu). 19. novembra 2011. prvi je put predvodio Schalke kao kapiten nakon što Höwedes nije mogao nastupiti zbog povrede. To je bila utakmica protiv Nürnberga, a Schalke je uvjerljivo slavio 4-0 (Raúl je bio strijelac za 2-0 i asistent za 4-0).

Zanimljivo, 17. decembra 2011, 13 mjeseci nakon što je protiv Werdera postigao svoj prvi bundesligaški het-trik, Raúl je postigao još jedan het-trik protiv istog kluba. Bio je strijelac prva 3 gola u visokoj pobjedi 5-0"Schalke 04 5-0 Werder Bremen", ESPN Soccernet, 17. 12. 2011., koja je Schalkeu osigurala 3. mjesto prije zimske pauze."Five-goal Schalke sink Bremen" , FIFA.com, 17. 12. 2011.

19. februara 2012. postigao je svoj 400. gol u karijeri (323 za Real, 44 za Španiju i 33 za Schalke, u tom trenutku)."Raúl firma su gol 400 en sus 18 años de profesional", as.com, 20. 2. 2012  5. aprila 2012. bio je strijelac u revanš-utakmici četvrfinala Evropske lige protiv Athletica iz Bilbaa, što mu je bio 77. gol u UEFA-inim takmičenjima.

Na konferenciji za štampu 19. aprila 2012. objavio je da napušta Schalke nakon što mu u junu istekne ugovor rekavši da mu "budućnost nije u Evropi"."Raúl set to leave Schalke and Europe", UEFA.com, 19. 4. 2012.

 El Sadd 
12. maja 2012. objavljeno je da je Raúl potpisao ugovor s katarskim klubom El Sadd za sezonu 2012/13.

Prvu utakmicu za novi klub odigrao je 5. augusta 2012. u Kupu šejha Jassema, postigavši gol iz penala u produžecima i osiguravši pobjedu 2-0 protiv El-Mesaimeera."راؤول يتأهل بالسد لمواجهة العربي في لكأس الشيخ جاسم " , El-Kass  Preuzeo je i kapitensku traku nakon što je zamijenjen Abdulla Koni."Real Madrid legend Raul scores on Al Sadd debut", Goal.com, 5. 8. 2012. 13. aprila 2013. bio je kapiten u utakmici u kojoj je Al Sadd došao do titule prvaka Katara. Postigao je 9 golova u 22 utakmice, pomogavši Al Saddu već u svojoj prvoj sezoni u klubu da nakon 5 godina osvoji prvenstvo.

22. augusta iste godine na Trofeju "Santiago Bernabéu" igrao je 1. poluvrijeme u Realovom dresu i postigao gol u 23. minuti. Zatim je u 2. poluvremenu igrao u dresu Al Sadda. Real je uvjerljivo slavio rezultatom 5–0. 5. marta 2014. Raúl je objavio da će se povući iz nogometa na kraju katarske nogometne sezone, označavajući kraj 20-godišnje seniorske karijere.

 New York Cosmos 
Ipak, 30. oktobra iste godine Raúl se vratio u profesionalni nogomet i potpisao ugovor s američkim klubom New York Cosmosom.

 Reprezentacija 
Reprezentativnu karijeru počeo je u juniorskom periodu i bio je član mlade reprezentacije Španije na SP za juniore 1995, na kojem je u 5 utakmica postigao 3 gola. Ukupno je postigao 17 golova za razne španske omladinske reprezentacije. U seniorskoj je nastupao dugo vremena i postigao 44 gola u 102 utakmice i do 25. marta 2011, kad ga je pretekao David Villa, bio je najbolji strijelac Furije u historiji.

Od ta 44 gola 32 je postigao u takmičarskim utakmicama (od toga 6 na svjetskim ili evropskim prvenstvima), a 12 u prijateljskim susretima. 27. marta 1999. u kvalifikacijama za Euro 2000. postigao je 4 gola (1 od njegova 2 het-trika za reprezentaciju) u visokoj pobjedi nad Austrijom 9-0. Samo 4 dana kasnije postigao je i drugi het-trik protiv San Marina.

Nakon što se 2002. dotadašnji kapiten Hierro povukao iz reprezentacije, Raúl je preuzeo kapitensku traku i nosio je naredne 4 godine.

Zanimljivo je da je njegova reprezentativna karijera počela i završila tako što je bio izostavljen iz selekcija za evropsko prvenstvo. Uprkos tome što su Raúlove prve 2 seniorske sezone bile uspješne, tadašnji selektor Javier Clemente nije ga pozvao za Euro 1996. u Engleskoj i morao je čekati do oktobra te godine na svoj reprezentativni debi u utakmici protiv Češke, a već u narednoj utakmici (protiv Jugoslavije) postigao je svoj reprezentativni prvijenac. Nastupio je na 3 svjetska (1998, 2002. i 2006) i 2 evropska prvenstva (2000. i 2004), postigavši barem 1 gol na svakom od ta 3 SP-a. Godine 2002. postigao je 3 gola u grupnoj fazi, ali se zatim povrijedio u utakmici protiv Irske, čime je prvenstvo za njega bilo završeno.

Raúl nije pozivan u reprezentaciju od septembra 2006, tj. od poraza 3-2 protiv Sjeverne Irske u Belfastu (kad je Raúl pri kraju utakmice pogodio stativu), uključujući i izostanak s Eura 2008 (selektor Aragonés dao je prednost Torresu i Villi). Na mjestu kapitena zamijenio ga je Casillas, koji je 2010. podigao trofej za svjetskog prvaka.

 Lični život 
Njegova karakteristična proslava gola sastoji se od ljubljenja vjenčanog prstena u znak priznanja njegovoj supruzi Mamen Sanz, kojom se oženio 1999. i s kojom ima 4 sina i kćer. Raúl uživa slušati špansku muziku, a voli i čitati, naročito knjige Artura Péreza Revertea.

16. oktobra 2004. postao je ambasador dobre volje FAO-a.

 Trofeji i priznanja 
mini|320px|Raúl u utakmici protiv Málage u svojoj posljednjoj sezoni u Realu
 Klubovi 
 Real Madrid 
La Liga: 6
1994/95, 1996/97, 2000/01, 2002/03, 2006/07, 2007/08.
Kup kralja
Finalist (2): 2001/02, 2003/04.
Španski superkup: 4
1997, 2001, 2003, 2008.
UEFA Liga prvaka: 3
1997/98, 1999/00, 2001/02.
UEFA Superkup: 1
2002.
Interkontinentalni kup: 2
1998, 2002.
FIFA Svjetsko klupsko prvenstvo
4. mjesto (1): 2000.

 Schalke 04 
DFB-Pokal: 1
2010/11.
DFL-Superkup: 1
2011.

 Reprezentacija 
Omladinske reprezentacije Španije
Španija U-20
FIFA U-20 svjetsko prvenstvo
4. mjesto: 1995.
Španija U-21
UEFA U-21 evropsko prvenstvo
Finalist: srebrena medalja 1996 (plasman na OI 1996)

 Pojedinačno 

 Nagrada Don Balón
Najbolji novi igrač u La Ligi: 1
1994/95.
Najbolji španski nogometaš u La Ligi: 5*
1996/97, 1998/99, 1999/00, 2000/01, 2001/02 (rekord)
*Najviše nagrada
Tim godine European Sports Magazinesa: 3
1996/97, 1998/99, 1999/00.
Interkontinentalni kup: Igrač utakmice: 1
1998.
IFFHS: Najbolji napadač: 1
1999.
Trofej "Zarra": 4
1995/96*, 1998/99*, 2000/01*, 2002/03*
*Trofej je ustanovljen tek u sezoni 2005/2006, ali se njegov kriterij odnosi i na vrijeme prije toga.
Trofej "Pichichi": 2
1998/99, 2000/01
Kup kralja: Najbolji strijelac: 2
2001/02, 2003/04.
Tim prvenstva na EP 2000: 1
2000.
Najbolji strijelac Lige prvaka: 2
1999/2000, 2000/01.
 Najbolji napadač Lige prvaka: 3*
1999/2000, 2000/01, 2001/02 (rekord)
*Najviše nagrada.
Zlatna lopta
2. mjesto  (1): 2001.
FIFA-in igrač godine
 3. mjesto (1): 2001.
FIFA 100
Trofej "Alfredo Di Stéfano": 1
2007/08"Raúl wins the Di Stéfano Trophy" , RealMadrid.com, 20. maj 2008."Di Stéfano's worthy heir" , RealMadrid.com, 14. 9. 2008."Raúl gana el I Trofeo Di Stéfano", Marca.com, 19. 5. 2008. 
Zlatno stopalo
finalist (1): 2009.
Legenda "Marce": 2009Raúl recibe el MARCA Leyend", Marca.com, 3. 3. 2009. 
 Gol godine u Bundesligi: 2011.
 Rekordi 
Najbolji strijelac Real Madrida: 323 gola
Najviše nastupa za Real: 741 utakmica
Najbolji strijelac Real Madrida u La Ligi: 228 golova
Najviše nastupa za Real Madrid u La Ligi: 550 utakmica
Najbolji strijelac Real Madrida u Ligi prvaka: 66 golova
Najbolji strijelac Lige prvaka: 71 gol
Najviše nastupa za Real Madrid u Ligi prvaka: 132 utakmice
Najviše nastupa u Ligi prvaka: 144 utakmice
Najbolji strijelac Real Madrida u evropskim takmičenjima: 67 golova*
Najbolji strijelac u evropskim takmičenjima: 76 golova*
Najviše nastupa za Real Madrid u evropskim takmičenjima: 135 utakmica*

Najbolji strijelac Real Madrida u UEFA-inim takmičenjima: 68 golova^^
Najbolji strijelac u UEFA-inim takmičenjima: 77 golova^^
Najviše nastupa za Real Madrid u UEFA-inim takmičenjima: 138 utakmica^^
4. mjesto na listi najboljih strijelaca svih vremena: 125 golova (golovi za reprezentaciju + golovi u evropskim/međunarodnim klupskim takmičenjima)^^

*Uključujući ostala evropska službena takmičenja: UEFA Kup pobjednika kupova, UEFA Intertoto kup, UEFA Evropska liga, UEFA Superkup.
^^Uključujući ostala evropska službena takmičenja i Interkontinentalni kup.

 Ordeni 
 Vlada Španije: Kraljevski orden za sportske zasluge
 Zlatna medalja Grada Madrida 2009. godine"Raúl recibirá la Medalla de Oro de Madrid", Marca.com, 5. mart 2009 

 Statistika karijere 
 Klubovi 
Do 24. 5 2014.
KlubSezonaPrvenstvoKup Evropa1Ostalo2UkupnoUtaGolUtaGolUtaGolUtaGolUtaGolReal Madrid1994/95.2892100—30101995/96.401921862052261996/97.422151——47221997/98.3510101122349151998/99.372520832149291999/00.34174015104257292000/01.3624001272150322001/02.3514661262355292002/03.3116201292047252003/04.351176922153202004/05.32910104—43132005/06.2650062—3272006/07.3571075—43122007/08.371810852048232008/09.371813732047242009/10.3052072—397Ukupno5502283718132662211741323Schalke 042010/11.3413411251051192011/12.321532114104721Ukupno662873239209840El Sadd2012/13.1476200002092013/14.1725250—274Ukupno391117550—6116 Ukupno u karijeri6632836126160752411908395

1U Ligi prvaka i Kupu UEFA/Evropskoj ligi.
2Uključuje ostala takmičenja, kao Španski superkup, UEFA Superkup, Interkontinentalni kup, FIFA Svjetsko klupsko prvenstvo i DFL-Superkup.

 Golovi u evropskim takmičenjima 

+ #  Datum  Protivnik  Rezultat  Takmičenje 1.  18. 10. 1995.  Ferencvárosi  6–1  Liga prvaka 2.  18. 10. 1995.  Ferencvárosi  6–1  Liga prvaka 3.  18. 10. 1995.  Ferencvárosi  6–1  Liga prvaka 4.  1. 11. 1995.  Ferencvárosi  1–1  Liga prvaka 5.  6. 12. 1995.  Grasshopper  2–0  Liga prvaka 6.  1. 3. 1996.  Juventus  2–0  Liga prvaka 7.  17. 9. 1997.  Rosenborg  4–1  Liga prvaka 8.  1. 10. 1997.  Porto  2–0  Liga prvaka 9.  30. 9. 1998.  Spartak Moskva  1–2  Liga prvaka 10.  21. 10. 1998.  Sturm Graz  6–1  Liga prvaka 11.  1. 12. 1998.  Vasco da Gama  2–1  Interkontinentalni kup 12.  9. 12. 1998.  Spartak Moskva  2–1  Liga prvaka 13.  15. 9. 1999.  Olympiakos  3–3  Liga prvaka 14.  26. 10. 1999.  Olympiakos  3–0  Liga prvaka 15.  23. 11. 1999.  Dinamo Kijev  2–1  Liga prvaka 16.  8. 12. 1999.  Rosenborg  3–1  Liga prvaka 17.  29. 2. 2000.  Bayern München  2–4  Liga prvaka 18.  15. 3. 2000.  Dinamo Kijev  2–2  Liga prvaka 19.  22. 3. 2000.  Rosenborg  1–0  Liga prvaka 20.  19. 4. 2000.  Manchester United  3–2  Liga prvaka 21.  19. 4. 2000.  Manchester United  3–2  Liga prvaka 22.  24. 5. 2000.  Valencia  3–0  Liga prvaka 23.  25. 8. 2000.  Galatasaray  1–2  Superkup 24.  17. 10. 2000.  Bayer Leverkusen  5–3  Liga prvaka 25.  22. 11. 2000.  Leeds United  2-0  Liga prvaka 26.  21. 2. 2001.  Lazio  2–2  Liga prvaka 27.  6. 3. 2001.  Leeds United  3–2  Liga prvaka 28.  6. 3. 2001.  Leeds United  3–2  Liga prvaka 29.  18. 4. 2001.  Galatasaray  3–0  Liga prvaka 30.  18. 4. 2001.  Galatasaray  3–0  Liga prvaka 31.  26. 9. 2001.  Anderlecht  4–1  Liga prvaka 32.  26. 9. 2001.  Anderlecht  4–1  Liga prvaka 33.  4. 12. 2001.  Panathinaikos  3–0  Liga prvaka 34.  4. 12. 2001.  Panathinaikos  3–0  Liga prvaka 35.  1. 5. 2002.  Barcelona  1–1  Liga prvaka 36.  15. 5. 2002.  Bayer Leverkusen  2–1 Liga prvaka 37.  17. 9. 2002.   Roma  3–0  Liga prvaka 38.  25. 9. 2002.   Genk  6–0  Liga prvaka 39.  11. 12. 2002.  Lokomotiv Moskva  2–2  Liga prvaka 40.  11. 12. 2002.  Lokomotiv Moskva  2–2  Liga prvaka 41.  19. 2. 2003.   Borussia Dortmund  2–1  Liga prvaka 42.  12. 3. 2003.  Milan  3–1  Liga prvaka 43.  12. 3. 2003.  Milan  3–1  Liga prvaka 44.  8. 4. 2003.  Manchester United  3–1  Liga prvaka 45.  8. 4. 2003.  Manchester United  3–1  Liga prvaka 46.  22. 10. 2003.  Partizan  1–0  Liga prvaka 47.  6. 4. 2004.  Monaco  1–3  Liga prvaka 48.  28. 9. 2004.  Roma  4–2  Liga prvaka 49.  28. 9. 2004.  Roma  4–2  Liga prvaka 50.  3. 11. 2004.  Dinamo Kijev  2–2  Liga prvaka 51.  23. 11. 2004.  Bayer Leverkusen  1–1  Liga prvaka 52.  28. 9. 2005.  Olympiakos  2–1  Liga prvaka 53.  19. 10. 2005.  Rosenborg  4–1  Liga prvaka 54.  26. 9. 2006.  Dinamo Kijev  5–1  Liga prvaka 55.  26. 9. 2006.  Dinamo Kijev  5–1  Liga prvaka 56.  17. 10. 2006.  Steaua Bukurešt  4–1  Liga prvaka 57.  20. 2. 2007.  Bayern München  3–2  Liga prvaka 58.  20. 2. 2007.  Bayern München  3–2  Liga prvaka 59.  18. 9. 2007.  Werder Bremen  2–1  Liga prvaka 60.  24. 10. 2007.  Olympiakos  4–2  Liga prvaka 61.  11. 12. 2007.  Lazio  3–1  Liga prvaka 62.  19. 2. 2008.  Roma  1–2  Liga prvaka 63.  5. 3. 2008.  Roma  1–2  Liga prvaka 64.  25. 11. 2008.  BATE Borisov  1–0  Liga prvaka 65.  10. 12. 2008.  Zenit St. Peterburg  3–0  Liga prvaka 66.  10. 12. 2008.  Zenit St. Peterburg  3–0  Liga prvaka 67.  15. 9. 2009.  Zürich  5–1  Liga prvaka 68.  21. 10. 2009.  Milan  2–3  Liga prvaka 69.  20. 10. 2010.  Hapoel Tel Aviv  3–1  Liga prvaka 70.  20. 10. 2010.  Hapoel Tel Aviv  3–1  Liga prvaka 71.  15. 2. 2011.  Valencia  1–1  Liga prvaka 72.  5. 4. 2011.  Inter Milano  5–2  Liga prvaka 73.  13. 4. 2011.  Inter Milano  2–1  Liga prvaka 74.  1. 12. 2011.  Steaua Bukurešt  2–1  Evropska liga 75.  29. 3. 2012.  Athletic Bilbao  2–4  Evropska liga 76.  29. 3. 2012.  Athletic Bilbao  2–4  Evropska liga 77.  5. 4. 2012.  Athletic Bilbao  2–2  Evropska liga

 Reprezentacija 
Do 6. 9. 2006Raúl Nacionalne nogometne reprezentacijeRaúlovi golovi za reprezentaciju, RSSSF.com.

|-
|1996.||4||1
|-
|1997.||6||0
|-
|1998.||10||4
|-
|1999.||9||10
|-
|2000.||11||3
|-
|2001.||9||5
|-
|2002.||9||6
|-
|2003.||10||8
|-
|2004.||13||3
|-
|2005.||12||2
|-
|2006.||9||2
|-
!Ukupno||102||44
|}

 Golovi za reprezentaciju 
Do 19. 6. 2006
 Gol  Datum  Stadion  Protivnik  Gol  Rezultat  Takmičenje 1.  14. 12. 1996.  Stadion Mestalla, Valencia, Španija   2–0  2–0  Kval. za SP 1998. 2. 25. 3. 1998. Stadion Balaídos, Vigo, Španija   3–0 4-0 prijateljska 3. 13. 6. 1998. Stade de la Beaujoire , Nantes, Francuska   2–1  2-3 SP 1998. 4. 5. 9. 1998. Stadion Tsirion, Limassol, Kipar   2–1 3-2 Kval. za Euro 2000. 5. 18. 11. 1998. Stadion Arechi, Salerno, Italija   2–2 2-2 prijateljska 6. 27. 3. 1999. Stadion Mestalla, Valencia, Španija   1-0 9-0 Kval. za Euro 2000. 7. 27. 3. 1999. Stadion Mestalla, Valencia, Španija   2-0 9-0 Kval. za Euro 2000. 8. 27. 3. 1999. Stadion Mestalla, Valencia, Španija   5-0 9-0 Kval. za Euro 2000. 9. 27. 3. 1999. Stadion Mestalla, Valencia, Španija   8-0 9-0 Kval. za Euro 2000. 10. 31. 3. 1999. Olimpijski stadion (Serravalle), Serravalle, San Marino   0-2 0-6 Kval. za Euro 2000. 11. 31. 3. 1999. Olimpijski stadion (Serravalle), Serravalle, San Marino   0-4 0-6 Kval. za Euro 2000. 12. 31. 3. 1999. Olimpijski stadion (Serravalle), Serravalle, San Marino   0-5 0-6 Kval. za Euro 2000. 13. 5. 6. 1999. El Madrigal, Villarreal, Španija   5-0 9-0 Kval. za Euro 2000. 14. 4. 9. 1999. Stadion "Ernst Happel", Beč, Austrija   0–1 1-3 Kval. za Euro 2000. 15. 10. 10. 1999. Stadion "Carlos Belmonte", Albacete, Španija   3–0 3-0 Kval. za Euro 2000. 16. 26. 1. 2000. Stadion Cartagonova, Cartagena, Španija   1-0 3-0 prijateljska 17. 18. 6. 2000. Amsterdam Arena, Amsterdam, Holandija   1–0  2-1 Euro 2000. 18. 16. 8. 2000. AWD-Arena, Hannover, Njemačka   4–1  4-1 prijateljska 19. 24. 3. 2001. Stadion "José Rico Pérez", Alicante, Španija   4–0 5-0 Kval. za SP 2002. 20. 2. 6. 2001. Stadion "Carlos Tartiere", Oviedo, Španija   3–1 4-1 Kval. za SP 2002. 21. 6. 6. 2001. Stadion Ramat Gan, Tel Aviv, Izrael   1–1 1-1 Kval. za SP 2002. 22. 5. 9. 2001. Stadion Rheinpark, Vaduz, Lihtenštajn  0–1 0-2 Kval. za SP 2002. 23. 14. 11. 2001. Stadion "Nuevo Colombino", Huelva, Španija   1–0 1-0 prijateljska 24. 17. 4. 2002. Windsor Park, Belfast, Sjeverna Irska   0–1 0-5 prijateljska 25. 17. 4. 2002. Windsor Park, Belfast, Sjeverna Irska   0–3 0-5 prijateljska 26. 2. 6. 2002. Stadion Gwangju, Gwangju, Južna Koreja   1–0 3-1 SP 2002. 27. 12. 6. 2002. Stadion Daejeon, Daejeon, Južna Koreja   1–0  3-2 SP 2002. 28. 12. 6. 2002. Daejeon World Cup Stadium , Daejeon, Južna Koreja   3–2  3-2 SP 2002. 29. 7. 9. 2002. Stadion "Apostolos Nikolaidis", Atina, Grčka   0–1 0-2 Kval. za Euro 2004. 30. 12. 2. 2003. Son Moix, Palma de Mallorca, Španija   1–0 3-1 prijateljska 31. 12. 2. 2003. Son Moix, Palma de Mallorca, Španija   2–1 3-1 prijateljska 32. 29. 3. 2003. Olimpijski stadion (Kijev), Kijev, Ukrajina   1–1 2-2 Kval. za Euro 2004. 33. 10. 9. 2003. Stadion "Martínez Valero", Elche, Španija   1–0  2-1 Kval. za Euro 2004. 34. 10. 9. 2003. Stadion "Martínez Valero", Elche, Španija   2–1  2-1 Kval. za Euro 2004. 35. 11. 10. 2003. Hanrapetakan, Erevan, Armenija   0–2 0-4 Kval. za Euro 2004. 36. 15. 11. 2003. Stadion Mestalla, Valencia, Španija   1–1 2-1 Kval. za Euro 2004. 37. 19. 11. 2003. Stadion Ullevaal, Oslo, Norveška   0–1 0-3 Kval. za Euro 2004. 38. 31. 3. 2004. El Molinón, Gijón, Španija   2–0 2-0 prijateljska 39. 3. 9. 2004. Stadion Mestalla, Valencia, Španija   1–1 1-1 prijateljska 40. 9. 10. 2004. El Sardinero, Santander, Španija   2–0 2-0 Kval. za SP 2006. 41. 9. 2. 2005. Stadion Mediteranskih igara, Almería, Španija   3–0 5-0 Kval. za SP 2006. 42. 7. 9. 2005. Stadion "Santiago Bernabéu", Madrid, Španija   1–0 1-1 Kval. za SP 2006. 43. 3. 6. 2006. Stadion "Martinez Valero", Elche, Španija   1–0 2-0 prijateljska 44. 19. 6. 2006. Mercedes-Benz Arena, Stuttgart, Njemačka   1–1  3-1 SP 2006.

 Reference 

 Vanjski linkovi 







 Raúl González na transfermarkt.co.uk
 Raúl González  na Goal.com
 Raúl González  na ESPN Soccernet
 Raúl González na fussballdaten.de
 Raúl González na RSSSF.com

Kategorija:Španski nogometaši
Kategorija:Rođeni 1977.
Kategorija:Biografije, Madrid
Kategorija:Nogometaši Real Madrida
Kategorija:Nogometaši Schalkea
Kategorija:Nogometaši Al Sadda
Kategorija:Nogometaši New York Cosmosa (2010)
Kategorija:Igrači na Svjetskom prvenstvu u nogometu 1998.
Kategorija:Igrači na Svjetskom prvenstvu u nogometu 2002.
Kategorija:Igrači na Svjetskom prvenstvu u nogometu 2006.
Kategorija:Igrači na Evropskom prvenstvu u nogometu 2000.
Kategorija:Igrači na Evropskom prvenstvu u nogometu 2004.
Kategorija:Živi ljudi
Kategorija:Nogometaši na Olimpijskim igrama 1996.